സിംഫണി ഇൻ വൈറ്റ്, നമ്പർ 2: ദി ലിറ്റിൽ വൈറ്റ് ഗേൾ

ജെയിംസ് അബോട്ട് മക്നീൽ വിസ്‌ലർ ചിത്രീകരിച്ച ചിത്രമാണ് ദി ലിറ്റിൽ വൈറ്റ് ഗേൾ എന്നും അറിയപ്പെടുന്ന സിംഫണി ഇൻ വൈറ്റ്, നമ്പർ 2: ദി ലിറ്റിൽ വൈറ്റ് ഗേൾ. ഈ ചിത്രത്തിൽ ഒരു സ്ത്രീയുടെ മുക്കാൽ വലിപ്പത്തിലുള്ള ഒരു സ്ത്രീ അടുപ്പിന് സമീപം കണ്ണാടിക്കുനേരെ നിൽക്കുന്നതായി ചിത്രീകരിച്ചിരിക്കുന്നു. അവൾ ഒരു വിശറി കയ്യിൽ പിടിച്ച് വെളുത്ത വസ്ത്രം ധരിച്ചിരിക്കുന്നു. കലാകാരന്റെ യജമാനത്തിയായ ജോവാന ഹിഫെർനാനാണ് ചിത്രത്തിന് മാതൃകയാക്കിയിരിക്കുന്നത്. ചിത്രത്തിനെ ആദ്യം ലിറ്റിൽ വൈറ്റ് ഗേൾ എന്നാണ് വിളിച്ചിരുന്നതെങ്കിലും വിസ്‌ലർ പിന്നീട് അതിനെ സിംഫണി ഇൻ വൈറ്റ്, നമ്പർ 2 എന്ന് വിളിക്കാൻ തുടങ്ങി. ചിത്രത്തിനെ പരാമർശിച്ചുകൊണ്ട്, തന്റെ "Art for art's sake" തത്ത്വചിന്തയെ ഊന്നിപ്പറയാൻ അദ്ദേഹം ഉദ്ദേശിച്ചു. ഈ ചിത്രത്തിൽ, രണ്ടുപേരും വിവാഹിതരല്ലെങ്കിലും ഹെഫെർനാൻ അവളുടെ മോതിരവിരലിൽ ഒരു മോതിരം ധരിച്ചിരിക്കുന്നു. ഈ ധാർമ്മികമായ പ്രതിച്ഛായയിലൂടെ, വിസ്‌ലർ തന്റെ സൃഷ്ടിയുടെ പിന്നിലെ സൗന്ദര്യാത്മക തത്ത്വചിന്തയെ  ഊന്നിപ്പറയുന്നു.

1864-ലെ ശൈത്യകാലത്താണ് വിസ്‌ലർ പെയിന്റിംഗ് ചിത്രീകരിച്ചത്. അടുത്ത വർഷം ഈ ചിത്രം റോയൽ അക്കാദമിയിൽ പ്രദർശിപ്പിച്ചിരുന്നു. വിസ്‌ലറുടെ സുഹൃത്ത് ആൽ‌ഗെർനോൺ ചാൾസ് സ്വിൻ‌ബേൺ സ്വർണ്ണ പേപ്പറിന്റെ ഷീറ്റുകളിൽ എഴുതിയ ഒരു കവിത "ബിഫോർ ദി മിറർ" ഫ്രെയിമിൽ ആലേഖനം ചെയ്തിരിക്കുന്നു. ഈ കവിത എഴുതാൻ പെയിന്റിംഗിൽ നിന്ന് പ്രചോദനം ഉൾക്കൊണ്ടിരുന്നു. ദൃശ്യകലകൾ സാഹിത്യത്തിന് വിധേയമാകേണ്ടതില്ലെന്ന് വിസ്‌ലർ ഇതിലൂടെ തെളിയിച്ചു. ചിത്രത്തിന്റെ അർത്ഥത്തെയും പ്രതീകാത്മകതയെയും കുറിച്ച് കുറച്ച് സൂചനകൾ ഉണ്ടെങ്കിലും, വിമർശകർ ആംഗ്രസിന്റെ രചനകളെയും ജനപ്രിയ ജപ്പോണിസ്മിക്ക് സമാനമായ ഓറിയന്റൽ ഘടകങ്ങളെയും സൂചിപ്പിക്കുന്നു.
 കലാകാരനും മോഡലും 
റെയിൽ‌വേ എഞ്ചിനീയറായ ജോർജ്ജ് വാഷിംഗ്ടൺ വിസ്‌ലറുടെ മകനായി 1834 ൽ അമേരിക്കയിൽ ജെയിംസ് അബോട്ട് മക്‌നീൽ വിസ്‌ലർ ജനിച്ചു.Anderson & Koval (1994), pp. 3–6. 1843-ൽ പിതാവ് കുടുംബത്തെ റഷ്യയിലെ സെന്റ് പീറ്റേഴ്‌സ്ബർഗിലേക്ക് താമസം മാറ്റി. അവിടെ ജെയിംസിന് ചിത്രകലയിൽ പരിശീലനം ലഭിച്ചു.Weintraub (1974), pp. 6–9. ഇംഗ്ലണ്ടിൽ താമസിച്ച ശേഷം 1851-ൽ വെസ്റ്റ് പോയിന്റിലെ യുഎസ് മിലിട്ടറി അക്കാദമിയിൽ പങ്കെടുക്കുന്നതിനായി അദ്ദേഹം അമേരിക്കയിലേക്ക് മടങ്ങി.Anderson & Koval (1994), pp. 26–31.1855-ൽ അദ്ദേഹം യൂറോപ്പിലേക്ക് മടങ്ങി, ചിത്രകലയ്ക്കായി സ്വയം സമർപ്പിക്കാൻ തീരുമാനിച്ചു. ആദ്യം അദ്ദേഹം പാരീസിൽ താമസമാക്കി, പക്ഷേ 1859-ൽ ലണ്ടനിലേക്ക് താമസം മാറ്റി. അവിടെ അദ്ദേഹം തന്റെ ജീവിതകാലം മുഴുവൻ ചെലവഴിച്ചു.MacDonald (1999).അവിടെവെച്ച് അദ്ദേഹം ഡാന്റേ ഗബ്രിയേൽ റോസെറ്റിയെയും പ്രീ-റാഫലൈറ്റ് ബ്രദർഹുഡിലെ മറ്റ് അംഗങ്ങളെയും കണ്ടു. അവർ വിസ്‌ലറിനെ ആഴത്തിൽ സ്വാധീനിച്ചു.Spencer (2004)
അവലംബം

ഉറവിടങ്ങൾ

പുറത്തേക്കുള്ള കണ്ണികൾ


വർഗ്ഗം:ടേറ്റ് ഗാലറികളിലെ ശേഖരം